Bangladesh er et forholdsvist nyt land, der har haft en turbulent levetid med [[diktatur]] og siden [[1992]] [[demokrati]]. Indtil [[1947]] var landet en del af det engelske [[koloni]]herredømme. Efter englændernes tilbagetrækning blev [[Indien]] delt op i det [[hindu]]istiske Indien og det [[muslim]]ske [[Pakistan]]. Bangladesh var det daværende Østpakistan, mens det, der i dag kendes som Pakistan, kaldtes Vestpakistan. Bangladesh erklærede sig uafhængigt af Pakistan i 1971, hvilket udløste [[Bangladeshkrigen]], hvorefter landet efter intervention fra [[Indien]] opnåede uafhængighed og status som selvstændig stat.
== Etymologi ==
Navnet ''Bangladesh'' blev oprindeligt skrevet som to ord, ''Bangla Desh''. I 1950'erne brugte bengalske nationalister disse ord til politiske møder i Østpakistan. Ordet ''Bangla'' er hovedbetegnelsen både for [[Bengal]] regionen og [[Bengali (sprog)|Bengali-sproget]]. Den tidligste reference til ordet daterer tilbage til Nesari tallerkenen fra 805&nbsp;e.Kr. Ordet "Vangaladesa" er fundet i sydindiske skrifter fra det 11. århundrede.<ref name="auto1">Keay, John (2011) ''India: A History''. Grove Press. {{ISBN|0-8021-4558-2}}. p. 220</ref><ref name="auto2">Allan, John Andrew (2013) ''The Cambridge Shorter History of India''. Literary Licensing. p. 145</ref><ref name="auto3">Sen, Sailendra Nath ''Ancient Indian History and Civilization''. New Age International. {{ISBN|81-224-1198-3}}. p. 281</ref>
Politik Historie Tidligere_riger,_stater,_protektorater,_kolonier_og_lande